Спортка гына килеп төртелгәнме әллә?

	Русия премьер-лигасы футболчыларының еллык хезмәт хакы игълан ителгән мәгълүматлар дөнья күрде газеталарда. Бу исемлектә күрсәтелгән футболчыларның еллык хезмәт хакы 1,5 миллион евродан башланып, “Зенит” футбол командасы уенчысыныкы 7 млн. евро булуы турында язылган иде.	 Бер евроның бәясен 85 сум дип санасак, иң аз хезмәт хакы алучы футболчының еллык хезмәт хакы 127,5 млн. сум, ә иң күп алучысының 595 млн. булып чыга түгелме соң? Безнең “Рубин” футбол командасының иң кыйммәтле уенчысы 2,5 млн. евро (212,5 млн. сум), ә иң аз алучысы 1,8 млн. евро яки 153 млн. сумга байый булып чыга. Минем аңлавым буенча бу аларның уен нәтиҗәләренә карамыйча, бер гол кертмәсә дә, чиста оклад кебек түләнә торган сумма дип фаразлыйм. Уен нәтиҗәләренә карап өстәмә түләүләр дә каралган бит әле. Футболчыларның эше җиңел түгел икәнен дә аңлыйм. Спорт аларның сәламәтлегенә файда китерә торган әйбер түгел икәнен дә беләм. Күреп торабыз ич, уен беткәч, алардан интервью алганда маңгайларыннан тир ага һәм алар сүзләрен дә көчкә генә әйтәләр. Уен вакытында җәрәхәт алу, хәтта егылып үлү очраклары да булгалый. 
	---	
Татарстан яшьләре

	№ --- | 10.03.2016	


